
Paud a dud n’ou dès nameit un hanâuedigueah 
distér ag er religion; el livrig-men e hrei dehai 
hi hanâuein gùel. • % 



É misq en treu bras en dès crouéet aveid 
omb , ha reit t’emb en Eutru Doué, er gùel- 
lan , en necessseran e zou er Religion. 

Doué en dès reit t’emb er religion eit hur 
honduyein ér voyaj ag er vuhé-men, d’er 
porh eurus ag hur salvedigueah éternel. 

*Er religion e zou oevr en Eutru Doué. 
Parfset-é é peb tra. Hi e ispliq d’emb er 
vuhé, hi eispliqd’emb en eternité. Jaujabl-é 
d’en ol, d’er ré a rang ihuel èl d’er ré a rang 

izel. Ili e ordrea er mad d’en ol ; hi e gondan 
en droug, ér brincèd querclous èl ér sujité. 
Hi e lar d’en ol : groeit er mad ha péleit doh 
er péhèd. 

Er religion e zou ur sclaerdér divin péhani 
e sâu er galon drest en treu tamporel eit hi 
laquat én ur garanté surnaturel, ihuel hag 
admirabl; hi e zou claerdér er sperèd, èl m’é 
ma en hiaul sclserdér er horv. . 

Ag en dé quetan ag hur gannedigueah, er 
religion e asten d’emb hé dorn charitabl, ha 
n’hun diléz quet nehi én aer ag hur marhue; 
hi hunt zalh prest de rein d’emb hé made- 
leaheu én hun ol dobérieu spirituel ; é ma 
én hur misq, é ma én-amb, é ma drestomb 
èl un hiaul madeleahus, é streèuein é made- 
leaheu hemb nembr ar ol èr ré en dès recour 
doh-t-hi.. 

Er religion e zou un donaezon a santeleah 
en dès reit t’emb en Eutru Doué eit gobér 
guet-hi hur salvedigueah ; hi e za a Zoué, 
hag e gondui de Zoué. 

, ' Er religion e zou er moyand de véritein 
er bonheur éternel. Hèqt er Baraouis-é. 

Er religion e zou ur merch a garanté Doué 
doh-emb , hag e zâ ehué de vout er merch 
ag hur haranté doh Doué. 

Er religion e zou ul liam a garanté étré 
Doué hag en dud, étré en dud hag en Eutru 
Doué, dré béhani Doué e genz doh-emb ha 
m doh Doué. 

Er religion e zou un aliance a santeleah 
étré Doué hag en dud, étré en dud hag en 
Eutru Doué , dré béhani Doué hur santefi, 
ha dré béhani en hum santefiamb guet Doué. 

Er religion e zou ur homerce a santeieah 
élré Doué hag en dud , étré en dud hag en 
Eutru Doué, dré béhani Doué e zischen betag- 
z-omb ar en doar, ha dré béhani é vonte- 
hemb betag-z-hou én nean. 

Ni e zeli enta considérein er religion é 
dihue faecon : er religion a berh Doué hag 
er religion a berh en dud. 

Er religion a berh Doué e zou é hourhe- 
méneu. Incarnation Mab-Doué ! Rédamption 
admirabl er bed, guet mériteu un Doué in- 
carnet ! Aparition Mab Doué é misq en dud ! 
é ansaignemanteu , é sacremanteu , é varhue, 
é bassion, é sacrefice perpétuel, é bresance 
continuel ér sacremant ag en Autér, é bre- 
sance én hur haloneu ! é viséricord, é vade- 
leah, é garanté, é vérileu hag é hraeceut 

. 4 

Er religion a berh Doué e zou ér gonti- 

imâtion a salvedigueah en dud , a rum de 
rum , bet fin er bed 1 

Er religion a berh en dud e zou er respet 
carantéus deliet de vajesté bras en Eutru 
Doué; en adoration a galon deliet d’é bouvoér 
infini ; en aboeissance santel d’é hourhe- 
méneu ; en assistancp devot é sacrefice en 
overen ; er pedenneu , er hovézioneu , er 
gomunioneu, en usaj vad ag er sacremanteu # 
en oevreu a charité, er sèu ag er galori tre- 
ma Doué , en imitation a vertuyeu hur Salvér 
Jesus-Chrouist, er fé, en espérance, er ga- 
ranté, en éhuéh doh er péhèd, er sourci 
pamdiêc ag er salvedigueah , el labourieu 
ofret de Zoué , er poénieu anduret guet pa- 
tiantèd , én ur guir en ol cevreu mad groeit 
eit plijein de Zoué. 

Er religion a berh Doué e zou atâu Jesus- 
Chrouist é tischen ag en nean ! Jesus- 
Chrouist doh hum incarnein a nehué ér sa- 
cremant ag en Autér ? Jesus-Chrouist é eon- 
tinuein é sacrefice aveid omb! Jesus-Chrouist 
é ofrein d’emb hur pardon 1 Jesus-Chrouist 
én arben d’emb ! Jesus-Chrouist memb én 
hur haloneu ! 

Er religion a berh en dud e zou atùu pour- 

fitein a vadeleaheu Jesus-Chrouist , receu 
hur pardon guet Jesus-Chrouist , discoeip 
hur gradvad de Jesus-Chrouist , bihuein a 
vuhé Jesus-Chrouist, hum vâguein a Jesus- 
Chrouist, ha méritein er bonheur éternel 
guet Jesus-Chrouist. 

Er religion e zou un drabihue, mâguet 
perpet m’é ma guet sperèd madeleahus 
Jesus-Chrouist. Atâu é ma hag é vou un 
affaer a salvedigueah étré en Eutru Doué 
hag en dud, guet péhani Doué e dosta .d’emb 
ha guet péhani é tostamb de Zoué. Er reli- 
gion e zou bihue, é ma én hur misq, én- 
amb ha drest-omb, eit bout hur sclaerdér, 
eit hur pardonein, hur santefiein ha salvein. 

Er religion e zou er vam vad-cé péhani e 
gondui é bugalé dré en dorn, eit mirèt doh- 
t-hai a fariein , hag eid ou goarantein doh 
en danjérieu. 

• Er religion e zou er vam vad-cé a béhani 
er galon carantéus ne glasq nameit bonheur 
hé bugalé. 

Er religion e zou er vam vad-cé péhani 
hum bress de rein remsed d’hé bugalé a p’ou 
dès bet er maleur de gouéh ér péhèd ha 
d’hum vlessein guet-hou. . 

* Er religion e zou er vara vad-cé péhani e- 
asten un dorn charitabl eit tennein a vouillen 
er péhèd er ré ag hé bugalé en dès bet er 

maleur d’hura rantein cablus. 

•* 

Er religion e zou cr vam vad-cé péhani e 
chair étré hé divréh , e bardon , e gonsol er 
ré ag hé bugalé péré , goudé ou dout-hi 
abandonet, decriet, anjuliet, e retorn devat- 
hi; hi e ancoéha er fauteu, ha ne gonz na- 
meit a bardon hag a joéieu. 

Er religion en dès er verlu hag er bouvoér 
de dranquilisein er gousciance, de sclaer^ 
dérein er sperèd ha de rejoeissein er galon. 
Hum blijein e hrér é considérein hé made- 
leaheu, èl ma hum blijér é considérein li- 
g.ùernilé en nean én un nozeoh calm ha spis. 
Hag er péh e rejoeis hoah mui e zou en 
avantajeu précius el lehuiné, er bonheur, 
er houtantemant e laq ér haloneu. Hi e re- 
joeis hoah mui er haloneu guet er recom- 
pance hag en eurustèd e hrata d’emb, hag e 
zou assuret dré guéneu er huirioné. 

Brèuité er religion e zou drest en ol dreu ! 
caêran ag er bed-men. Ur huéh m’en dé 
hanâuetmad, ur huéh m’en dé antréet dôn 
ér galon, ne hellér quet mui huni ziovérein 

a nehi... Merhuel e hrér quêntoh eit hi di- 
lézel... Andurein e hrér er martyr quôntoh 
eit hi nahein ; guet-hi er galon e zou de Zoué, 
guet-hi é santér é vér câret guet Doué , é 
vér .amièd de Zoué, é vér bugalé de Zoué. 

- Er religion guet hé fardon , guet hé san- 
teleah, guet hé recompance ihuei, e zou en 
donaezon préciussan e hellé Doué rein d’emb 
ér bed-men ; hi e sùu er galon drest en treu 
tamporel, hag hi doug én ur certaen fae^on 
de joéieu en nean ; guet-hi é santér én 
avance, èl ul loden a lehuiné en nean. 

Ni e admir en cevreü bras a buissance en 
Eutru Doué , e huélamb é pourmein bag é 
splannein drest hur penneu ; maes na pêlet- 
ind doh madeleaheu er religion 1 N’en dès 
nitra ér bed-men dign de vout comparajet 
doh madeleaheu er religion. Er religion e 
lausq, pôl ar hé lerh, en ol dreu arai ag 
er bed-men. 

Mèn é vou cavet un dra aral capabl de 
dranquilisein er gousciance, èlm’ergroa er 
religion catholiq ? É léh erbet. 

Maes requis-é hi honsidérein guet deulegad 
er Fé? Ya; maespetra e hellehoh-hui cavouèt 
suroh eit conzeu Doué memb : en doar hag 

« 

er firmamant e zisparissou , emé Jesus-. 
Chrouist, mces me honzeu e chomou perpei 
gùirioné. i J 

Petra e ordren d’emb er religion? Hi e:j 
ordren erpeah, en'union, er garanté, er 
huirioné, er burtèd a gousciance ha sante- ! 

leah en inean Hag er bonbeur éternel é : 

zou hé recompance. , > 

N’en dès nitra, ér bed-men, hag e laq ér . 
galon ur joé puroh, santéloh, confiansussoh 
eid en devérieu a religion acomplisset erliat; 
erjoéieu aral, goudé en dout bet sorbet er 
sperèd ur momand, e za de vout arlerh un 
tourmant d’er galon. Joéieu er bed e dromp , 
maes joéieu er religion ne drompant quet 
nehai. 

• Tra souéhus, e laré un dén abil, er reli- 
gion péhani ne gonz d’emb nameit a eurustèd 
en nean, e hra hoah hullehuiné gùellan ér 
bed-men memb. 

Ne hanaùan nitra sotoh, e laré un dén 
abil aral, eid en hani hum vant hag hum 
hlorifi ag é zireligion. 



Penaus hum salvein hemb er religion ? 

